nibzard/narodne-novine-full-text-markdown huggingface dataset:
### NN 39/2015 (8.4.2015.), Rješenje o razrješenju člana Nacionalnog odbora za borbu protiv nasilja u sportu

VLADA REPUBLIKE HRVATSKE

808

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 9. Odluke o osnivanju Nacionalnog odbora za borbu protiv nasilja u sportu (»Narodne novine«, br. 51/2013 i 35/2015), Vlada Republike Hrvatske je na sjednici održanoj 2. travnja 2015. godine donijela

RJEŠENJE

O RAZRJEŠENJU ČLANA NACIONALNOG ODBORA ZA BORBU PROTIV NASILJA U SPORTU

Razrješuje se VINKO FILIPOVIĆ dužnosti člana Nacionalnog odbora za borbu protiv nasilja u sportu, na koju je imenovan kao predstavnik Agencije za odgoj i obrazovanje.

Klasa: 080-02/15-02/52

Urbroj: 5030115/1-15-02

Zagreb, 2. travnja 2015.

Predsjednik

Zoran Milanović, v. r.
### NN 39/2015 (8.4.2015.), Rješenje o imenovanju dijela članova Nacionalnog odbora za borbu protiv nasilja u sportu

VLADA REPUBLIKE HRVATSKE

809

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 9. Odluke o osnivanju Nacionalnog odbora za borbu protiv nasilja u sportu (»Narodne novine«, br. 51/2013 i 35/2015), Vlada Republike Hrvatske je na sjednici održanoj 2. travnja 2015. godine donijela

RJEŠENJE

O IMENOVANJU DIJELA ČLANOVA NACIONALNOG ODBORA ZA BORBU PROTIV NASILJA U SPORTU

Za članove Nacionalnog odbora za borbu protiv nasilja u sportu, imenuju se:

– KRUNOSLAV BOROVEC, predstavnik Ministarstva unutarnjih poslova

– DUBRAVKO PEREC, predstavnik Ministarstva unutarnjih poslova

– JADRANKA ŽARKOVIĆ-PEČENKOVIĆ, predstavnica Agencije za odgoj i obrazovanje.

Klasa: 080-02/15-01/27

Urbroj: 5030115/1-15-03

Zagreb, 2. travnja 2015.

Predsjednik

Zoran Milanović, v. r.
### NN 39/2015 (8.4.2015.), Rješenje o razrješenju članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

810

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/2007 i 139/2010), Vlada Republike Hrvatske je na sjednici održanoj 2. travnja 2015. godine donijela

RJEŠENJE

O RAZRJEŠENJU ČLANICE POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Razrješuje se VESNA ŽULJ dužnosti članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica ministarstva nadležnog za pravosuđe, na osobni zahtjev.

Klasa: 080-02/15-02/53

Urbroj: 5030115/1-15-02

Zagreb, 2. travnja 2015.

Predsjednik

Zoran Milanović, v. r.
### NN 39/2015 (8.4.2015.), Rješenje o imenovanju članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

811

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/2007 i 139/2010), Vlada Republike Hrvatske je na sjednici održanoj 2. travnja 2015. godine donijela

RJEŠENJE

O IMENOVANJU ČLANICE POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Imenuje se SENKA ORLIĆ ZANINOVIĆ članicom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica ministarstva nadležnog za pravosuđe.

Klasa: 080-02/15-01/59

Urbroj: 5030115/1-15-02

Zagreb, 2. travnja 2015.

Predsjednik

Zoran Milanović, v. r.
### NN 39/2015 (8.4.2015.), Obavijest o zaprimljenom Zahtjevu za zaštitu oznake izvornosti naziva "Korčulansko maslinovo ulje"

MINISTARSTVO POLJOPRIVREDE

812

Ministarstvo poljoprivrede na temelju članka 5. stavka 3. Zakona o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (»Narodne novine« br. 80/2013, 14/2014 u daljnjem tekstu Zakon) objavljuje

OBAVIJEST

O ZAPRIMLJENOM ZAHTJEVU ZA ZAŠTITU OZNAKE IZVORNOSTI NAZIVA »KORČULANSKO MASLINOVO ULJE«

1. Ministarstvo poljoprivrede (u daljnjem tekstu: Ministarstvo) 20. lipnja 2013. godine zaprimilo je Zahtjev za zaštitu oznake izvornosti naziva »Korčulansko maslinovo ulje« podnositelja zahtjeva Udruge maslinara Vela Luka, Obala 2 br. 1, 20270 Vela Luka.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 5. stavku 4. Zakona.

3. Razlozi za ulaganje prigovora definirani su člankom 10. stavkom 1. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

4. Sukladno članku 5. stavku 3. Zakona, nakon objave ove Obavijesti, na internetskim stranicama Ministarstva (www.mps.hr) objavit će se specifikacija proizvoda »Korčulansko maslinovo ulje«.

Klasa: UP/I-310-26/13-01/41

Urbroj: 525-09/1341-15-15

Zagreb, 31. ožujka 2015.

Ministar

Tihomir Jakovina, v. r.
### NN 39/2015 (8.4.2015.), Ispravak Pravilnika o sadržaju i načinu izdavanja potvrde o privremenoj nesposobnosti za rad

MINISTARSTVO RADA I MIROVINSKOGA SUSTAVA

817

Na temelju članka 37. stavka 4. Zakona o radu (»Narodne novine«, broj 93/14), ministar rada i mirovinskoga sustava donosi

ISPRAVAK

PRAVILNIKA O SADRŽAJU I NAČINU IZDAVANJA POTVRDE O PRIVREMENOJ NESPOSOBNOSTI ZA RAD

U Pravilniku o sadržaju i načinu izdavanja potvrde o privremenoj nesposobnosti za rad (»Narodne novine«, broj 32/2015), u članku 3. stavku 1. podstavku 6., umjesto riječi »šifru bolesti prema Međunarodnoj klasifikaciji bolesti i srodnih zdravstvenih problema«, trebaju stajati riječi: »uzrok privremene nesposobnosti za rad (bolest, povreda na radu, njega člana obitelji i slično)«.

Klasa: 011-01/15-01/14

Urbroj: 524-03-01-01/2-15-23

Zagreb, 2. travnja 2015.

Ministar

prof. dr. sc. Mirando Mrsić, dr. med., v. r.
### NN 39/2015 (8.4.2015.), Ispravak Pravilnika o provedbi mjera Nacionalnog pčelarskog programa za razdoblje od 2014. do 2016. godine u 2015. godini

MINISTARSTVO POLJOPRIVREDE

818

Nakon usporedbe s izvornim tekstom utvrđene su pogreške u Pravilniku o provedbi mjera Nacionalnog pčelarskog programa za razdoblje od 2014. do 2016. godine u 2015. godini koji je objavljen u »Narodnim novinama« broj 32 od 23. ožujka 2015. godine te se daje

ISPRAVAK

PRAVILNIKA O PROVEDBI MJERA NACIONALNOG PČELARSKOG PROGRAMA ZA RAZDOBLJE OD 2014. DO 2016. GODINE U 2015. GODINI

U Pravilniku o provedbi mjera Nacionalnog pčelarskog programa za razdoblje od 2014. do 2016. godine u 2015. godini (»Narodne novine« broj 32/15) u članku 10. stavak 5. tekst:

»v) 25,00 kuna za konvencionalne pčelare,

a) 50,00 kuna za ekološke pčelare« zamjenjuje se tekstom:

»a) 25,00 kuna za konvencionalne pčelare,

b) 50,00 kuna za ekološke pčelare«.

Uz Pravilnik nije objavljen Prilog IV. dio C iz članka 29. Pravilnika te se isti objavljuje uz ovaj ispravak.

PRILOG IV. DIO C

Obrazac evidencije o sufinanciranoj opremi za mjeru Racionalizacija troškova selećeg pčelarenja

Ime i prezime/naziv subjekta:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Popis sufinancirane opreme u pčelarskoj godini 01. rujan 201\_ do 31. kolovoza 201\_ | | | | 01.09.201\_ do 31.08.201\_ | 01.09.201\_ do 31.08.201\_ | 01.09.201\_ do 31.08.201\_ | 01.09.201\_ do 31.08.201\_ | 01.09.201\_ do 31.08.201\_ |
| Redni broj | Naziv opreme (po stavkama s računa, za pčelarsku godinu n) | Izdavatelj računa za opremu (izdani u razdoblju gore navedene pčelarske godine) | Broj računa | Stanje opreme za godinu n+1 na dan\* \_\_\_\_\_\_\_\_\_\_ (u vlasništvu/otpisano/otuđeno) | Stanje opreme za godinu n+2 na dan\*\_\_\_\_\_\_\_\_\_ (u vlasništvu/otpisano/otuđeno) | Stanje opreme za godinu n+3 na dan\*\_\_\_\_\_\_\_ (u vlasništvu/otpisano/otuđeno) | Stanje opreme za godinu n+4 na dan\*\_\_\_\_\_\_\_ (u vlasništvu/otpisano/otuđeno) | Stanje opreme za godinu n+5 na dan\*\_\_\_\_\_\_\_\_\_\_ (u na vlasništvu/otpisano/otuđeno) |
| 1 |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| \*stanje na dan – upisati sukcesivno datum stanja opreme jednom godišnje, za razdoblje od 5 godina od datuma od dana podnošenja zahtjeva | | | | | | | | |

U Prilogu V. dio B Pravilnika iza teksta »– električni pastir\*« treba stajati tekst:

»– oprema za videonadzor\*

– klopka za Aethina tumida«.

Klasa: 011-01/14-01/60

Urbroj: 525-07/0565-15-8

Zagreb, 24. ožujka 2015.

Ministar

Tihomir Jakovina, v. r.

39 08.04.2015 Ispravak Pravilnika o provedbi mjera Nacionalnog pčelarskog programa za razdoblje od 2014. do 2016. godine u 2015. godini
### NN 40/2015 (10.4.2015.), Odluka o opozivu generalnog konzula Republike Hrvatske u Republici Srbiji, sa sjedištem u Subotici

40 10.04.2015 Odluka o opozivu generalnog konzula Republike Hrvatske u Republici Srbiji, sa sjedištem u Subotici

PREDSJEDNICA REPUBLIKE HRVATSKE

819

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1502/02, urbroj: 5030115/1-15-08 od 26. ožujka 2015., donosim

ODLUKU

O OPOZIVU GENERALNOG KONZULA REPUBLIKE HRVATSKE U REPUBLICI SRBIJI, SA SJEDIŠTEM U SUBOTICI

DRAGAN ĐURIĆ opoziva se dužnosti generalnog konzula Republike Hrvatske u Republici Srbiji, sa sjedištem u Subotici i konzularnim ovlastima nad konzularnim područjem koje obuhvaća Sjeverno-bački, Zapadno-bački, Južnobački, Sjeverno-banatski i Srednje-banatski okrug.

Ova Odluka stupa na snagu 31. svibnja 2015. godine.

Klasa: 018-07/15-03/02
Urbroj: 71-05-03/1-15-2
Zagreb, 1. travnja 2015.

Predsjednica
Republike Hrvatske
Kolinda Grabar-Kitarović, v. r.
### NN 40/2015 (10.4.2015.), Odluka o opozivu generalne konzulice Republike Hrvatske u Sjedinjenim Američkim Državama, Savezna Država Illinois, sa sjedištem u Chicagu

PREDSJEDNICA REPUBLIKE HRVATSKE

820

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/24, urbroj: 5030115/1-15-08 od 26. ožujka 2015., donosim

ODLUKU

O OPOZIVU GENERALNE KONZULICE REPUBLIKE HRVATSKE U SJEDINJENIM AMERIČKIM DRŽAVAMA, SAVEZNA DRŽAVA ILLINOIS, SA SJEDIŠTEM U CHICAGU

Dr. sc. JELENA GRČIĆ POLIĆ opoziva se dužnosti generalne konzulice Republike Hrvatske u Sjedinjenim Američkim Državama, Savezna Država Illinois, sa sjedištem u Chicagu i konzularnim ovlastima nad konzularnim područjem koje obuhvaća sljedeće države: Minnesota, Wisconsin, Michigan, Iowa, Missouri, Arkansas, Louisiana, Indiana i Illinois.

Ova Odluka stupa na snagu 30. lipnja 2015. godine.

Klasa: 018-07/15-03/03

Urbroj: 71-05-03/1-15-2

Zagreb, 1. travnja 2015.

Predsjednica

Republike Hrvatske

Kolinda Grabar-Kitarović, v. r.
### NN 40/2015 (10.4.2015.), Odluka o opozivu generalnog konzula Republike Hrvatske u Bosni i Hercegovini, sa sjedištem u Mostaru

PREDSJEDNICA REPUBLIKE HRVATSKE

821

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/27, urbroj: 5030115/1-15-08 od 26. ožujka 2015., donosim

ODLUKU

O OPOZIVU GENERALNOG KONZULA REPUBLIKE HRVATSKE U BOSNI I HERCEGOVINI, SA SJEDIŠTEM U MOSTARU

VELIMIR PLEŠA opoziva se dužnosti generalnog konzula Republike Hrvatske u Bosni i Hercegovini, sa sjedištem u Mostaru i konzularnim ovlastima nad konzularnim područjem koje obuhvaća sljedeće općine: Bileću, Bosansko Grahovo, Čapljinu, Čitluk, Gacko, Glamoč, Grude, Jablanicu, Konjic, Kupres, Livno, Ljubinje, Ljubuški, Mostar, Neum, Nevesinje, Posušje, Prozor/Rama, Ravno, Stolac, Široki Brijeg, Tomislavgrad i Trebinje.

Ova Odluka stupa na snagu 30. lipnja 2015. godine.

Klasa: 018-07/15-03/05

Urbroj: 71-05-03/1-15-2

Zagreb, 1. travnja 2015.

Predsjednica

Republike Hrvatske

Kolinda Grabar-Kitarović, v. r.
### NN 40/2015 (10.4.2015.), Odluka o opozivu izvanrednog i opunomoćenog veleposlanika Republike Hrvatske u Libiji, sa sjedištem u Tripoliju

PREDSJEDNICA REPUBLIKE HRVATSKE

822

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/28, urbroj: 5030115/1-15-08 od 30. ožujka 2015., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

PETAR LJUBIČIĆ opoziva se dužnosti izvanrednog i opunomoćenog veleposlanika Republike Hrvatske u Libiji, sa sjedištem u Tripoliju.

Ova Odluka stupa na snagu 30. lipnja 2015. godine.

Klasa: 018-07/15-02/14

Urbroj: 71-05-03/1-15-2

Zagreb, 1. travnja 2015.

Predsjednica

Republike Hrvatske

Kolinda Grabar-Kitarović, v. r.
### NN 40/2015 (10.4.2015.), Uredba o izmjenama Uredbe o ustrojstvu i načinu rada Odbora za državnu službu

VLADA REPUBLIKE HRVATSKE

824

Na temelju članka 66. stavka 10. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013, 38/2013 i 1/2015), Vlada Republike Hrvatske je na sjednici održanoj 9. travnja 2015. godine donijela

UREDBU

O IZMJENAMA UREDBE O USTROJSTVU I NAČINU RADA ODBORA ZA DRŽAVNU SLUŽBU

Članak 1.

U Uredbi o ustrojstvu i načinu rada Odbora za državnu službu (»Narodne novine«, broj 8/2006), u članku 2. stavku 1. riječ: »šest« zamjenjuje se riječju: »deset«.

Članak 2.

Članak 6. mijenja se i glasi:

»Predsjednik Odbora zastupa i predstavlja Odbor, organizira rad Odbora, raspoređuje zaprimljene predmete u rad članovima Odbora, brine za usklađivanje prakse Odbora, te obavlja i druge poslove utvrđene zakonom i ovom Uredbom.

S ciljem ujednačavanja postupanja i prakse Odbora, Predsjednik Odbora po potrebi saziva sjednice Odbora ako u radu članova uoči nejednako postupanje, postupanje protivno propisima ili odstupanje od ustaljene prakse. Kada član Odbora uoči navedene okolnosti, o tome će obavijestiti predsjednika Odbora.

Pravno shvaćanje prihvaćeno na sjednici Odbora većinom glasova svih članova Odbora obvezno je za sve članove Odbora.«.

Članak 3.

Članak 9. mijenja se i glasi:

»Postupak povodom žalbe provodi član Odbora kao ovlašteni voditelj postupka.

Ovlaštenog voditelja postupka određuje predsjednik Odbora. Predsjednik Odbora ne može sebe odrediti za voditelja postupka.«.

Članak 4.

Naslov iznad članka 10. i članak 10. brišu se.

Članak 5.

Naslov iznad članka 11. i članak 11. brišu se.

Članak 6.

Članak 12. mijenja se i glasi:

»Rješenja Odbora donosi predsjednik Odbora.

Ako predsjednik Odbora nije suglasan s predloženim nacrtom rješenja, o prijedlogu rješenja odlučuje Odbor većinom glasova članova prisutnih na sjednici Odbora.

Sjednice Odbora održavaju se u pravilu jednom tjedno. Član Odbora ne može se suzdržati od glasanja na sjednici Odbora.

O radu Odbora vodi se zapisnik.«.

Članak 7.

Članak 13. mijenja se i glasi:

»Odbor je dužan o svom radu dvaput godišnje izvijestiti Vladu Republike Hrvatske.«.

Članak 8.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/29

Urbroj: 50301-09/06-15-2

Zagreb, 9. travnja 2015.

Predsjednik

Zoran Milanović, v. r.

40 10.04.2015 Uredba o izmjenama Uredbe o ustrojstvu i načinu rada Odbora za državnu službu
### NN 40/2015 (10.4.2015.), Odluka o prestanku koncesije za osnivanje Slobodne zone Đuro Đaković - Slavonski Brod d.o.o.

VLADA REPUBLIKE HRVATSKE

828

Na temelju članka 12. stavka 1. podstavka 2. i stavka 2. Zakona o slobodnim zonama (»Narodne novine«, br. 44/96, 78/99, 127/2000, 92/2005, 85/2008 i 148/2013), Vlada Republike Hrvatske je na sjednici održanoj 9. travnja 2015. godine donijela

ODLUKU

O PRESTANKU KONCESIJE ZA OSNIVANJE SLOBODNE ZONE ĐURO ĐAKOVIĆ – SLAVONSKI BROD d.o.o.

I.

Društvu Slobodna zona Đuro Đaković – Slavonski Brod d.o.o. prestaje koncesija za osnivanje Slobodne zone Đuro Đaković – Slavonski Brod d.o.o. dodijeljene Odlukom o davanju koncesije za osnivanje Slobodne zone Đuro Đaković – Slavonski Brod d.o.o. (»Narodne novine«, br. 46/2001, 47/2002 i 37/2014).

Prestanak koncesije iz stavka 1. ove točke utvrđuje se povodom odreknuća korisnika koncesije za osnivanje slobodne zone za cijelo područje Slobodne zone Đuro Đaković – Slavonski Brod d.o.o., u skladu s člankom 12. stavkom 1. podstavkom 2. Zakona o slobodnim zonama.

II.

Na temelju ove Odluke ovlašćuje se Ministarstvo poduzetništva i obrta da raskine Ugovor o koncesiji, sklopljen 15. lipnja 2001. godine između Ministarstva gospodarstva i Slobodne zone Đuro Đaković – Slavonski Brod d.o.o., u roku 30 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/125

Urbroj: 50301-05/18-15-2

Zagreb, 9. travnja 2015.

Predsjednik

Zoran Milanović, v. r.
### NN 40/2015 (10.4.2015.), Odluka o izmjeni Odluke o davanju suglasnosti Lučkoj upravi Rijeka za osnivanje Slobodne zone luke Rijeka

VLADA REPUBLIKE HRVATSKE

830

Na temelju članaka 16. i 21. Zakona o slobodnim zonama (»Narodne novine«, br. 44/96, 78/99, 127/2000, 92/2005, 85/2008 i 148/2013), Vlada Republike Hrvatske je na sjednici održanoj 9. travnja 2015. godine, donijela

ODLUKU

O IZMJENI ODLUKE O DAVANJU SUGLASNOSTI LUČKOJ UPRAVI RIJEKA ZA OSNIVANJE SLOBODNE ZONE LUKE RIJEKA

I.

U Odluci o davanju suglasnosti Lučkoj upravi Rijeka za osnivanje Slobodne zone luke Rijeka (»Narodne novine«, br. 63/97, 62/2002, 83/2003, 67/2009, 78/2013, 90/2013 i 20/2014), u točki II. stavku 1. u poglavlju pod nazivom »Bazen Rijeka«, podstavak 1. mijenja se i glasi:

»– čiji kopneni dio obuhvaća sljedeće katastarske čestice k.o. Stari Grad: k.č.br. 3329/1, 3344, 3345, 3346, 3347, 3329/7, 3329/6, 3343, 3345, 3350, 3351, 3352, 3335/1, 3329/3, 3329/1, 3336, 3332/1, 3332/2, 3329/10, 3337, 3339, 3353/3, 3340, 3353/2, 3353/1, 3314, 3315, 3313, 3334, 3311/2, 3321/4, 3333, 3326/2, 3330/3, 3330/1, 3329/11, 3330/2, 3338, 3335/3, 3331, 3335/3, 3335/1, 3329/9, 3329/8, 3348, 3356/2, 3356/1, 3360, 3357, 3359, 3353/1, 3361/1, 3354, 3361/2, 3363/1, 3363/2, 3366, 3368/1, 3368/2, 3323/5, 3368/3, 3368/4, 3369, 3371, 3372, 3329,

– čiji kopneni dio obuhvaća dio katastarske čestice k.o. Stari Grad br.: 4126/3, granice područja definirane su točkama od 1. do 9., a koordinate detaljnih točaka iskazane su u metrima u Hrvatskom državnom koordinatnom sustavu:

|  |  |  |
| --- | --- | --- |
| Br. točke | Y | X |
| 1. | 5456203,09 | 5020434,13 |
| 2. | 5456213,67 | 5020428,64 |
| 3. | 5456227,91 | 5020421,75 |
| 4. | 5456245,74 | 5020412,91 |
| 5. | 5456250,93 | 5020410,33 |
| 6. | 5456258,43 | 5020425,35 |
| 7. | 5456223,07 | 5020442,63 |
| 8. | 5456225,00 | 5020446,95 |
| 9. | 5456212,65 | 5020453,24 |

«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/124

Urbroj: 50301-05/18-15-2

Zagreb, 9. travnja 2015.

Predsjednik

Zoran Milanović, v. r.

40 10.04.2015 Odluka o izmjeni Odluke o davanju suglasnosti Lučkoj upravi Rijeka za osnivanje Slobodne zone luke Rijeka
### NN 40/2015 (10.4.2015.), Naputak o novčanim kaznama koje izriču građevinski inspektori u provedbi Zakona o građevinskoj inspekciji

MINISTARSTVO GRADITELJSTVA I PROSTORNOGA UREĐENJA

833

Na temelju članka 3. Zakona o građevinskoj inspekciji (»Narodne novine«, broj 153/2013) ministrica graditeljstva i prostornoga uređenja, donosi

NAPUTAK

O NOVČANIM KAZNAMA KOJE IZRIČU GRAĐEVINSKI INSPEKTORI U PROVEDBI ZAKONA O GRAĐEVINSKOJ INSPEKCIJI

Članak 1.

Ovim Naputkom propisuje se način rada građevinskih inspektora u izricanju novčanih kazni, kojima se pravne i fizičke osobe (u daljnjem tekstu: izvršenik) prisiljavaju na izvršenje rješenja iz članka 30. stavak 1. te kojima se sprječava daljnje građenje provedeno na način iz članka 36. stavak 3. Zakona o građevinskoj inspekciji (»Narodne novine«, broj: 153/2013), a čiji su maksimalni iznosi propisani člankom 142. stavkom 2. Zakona o općem upravnom postupku (»Narodne novine«, broj: 47/2009).

Članak 2.

Na izvršenje rješenja o uklanjanju građevine, donesenog na temelju članka 30. stavka 1. Zakona o građevinskoj inspekciji izvršenik se, ovisno o skupinama građevina, prisiljava novčanim kaznama u sljedećim iznosima:

|  |  |  |  |  |  |  |  |
| --- | --- | --- | --- | --- | --- | --- | --- |
| Fizička osoba | | | | | | | |
| RB | skupina građevine | 1. novčana kazna | 2. novčana kazna | 3. novčana kazna | 4. novčana kazna | 5. novčana kazna | 6. novčana kazna |
| 1 | 1 i 2 skupina | 70.000,00 | 90.000,00 | 110.000,00 | 130.000,00 | 150.000,00 | 180.000,00 |
| 2 | 3 i 4 skupina | 30.000,00 | 45.000,00 | 65.000,00 | 85.000,00 | 100.000,00 | 120.000,00 |
| 3 | 5 skupina i građevine iz članka 128. Zakona o gradnji | 10.000,00 | 20.000,00 | 30.000,00 | 40.000,00 | 50.000,00 | 60.000,00 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pravna osoba | | | | | | | |
| RB | skupina građevine | 1. novčana kazna | 2. novčana kazna | 3. novčana kazna | 4. novčana kazna | 5. novčana kazna | 6. novčana kazna |
| 1 | 1 i 2 skupina | 300.000,00 | 400.000,00 | 500.000,00 | 600.000,00 | 700.000,00 | 900.000,00 |
| 2 | 3 i 4 skupina | 70.000,00 | 100.000,00 | 200.000,00 | 300.000,00 | 400.000,00 | 500.000,00 |
| 3 | 5 skupina i građevine iz članka 128. Zakona o gradnji | 40.000,00 | 60.000,00 | 70.000,00 | 80.000,00 | 90.000,00 | 100.000,00 |

Članak 3.

Na obustavu građenja koja se provodi prema članku 36. stavak 3. Zakona o građevinskoj inspekciji izvršenik se prisiljava novčanim kaznama u sljedećim iznosima:

|  |  |  |  |  |  |
| --- | --- | --- | --- | --- | --- |
| 1. novčana kazna | 2. novčana kazna | 3. novčana kazna | 4. novčana kazna | 5. novčana kazna | 6. novčana kazna i svaka sljedeća |
| 20.000,00 | 40.000,00 | 60.000,00 | 80.000,00 | 100.000,00 | 120.000,00 |

Članak 4.

Ovaj Naputak stupa na snagu prvog dana od dana objave u »Narodnim novinama«.

Klasa: 362-01/15-01/310

Urbroj: 531-1-15-1

Zagreb, 7. travnja 2015.

Ministrica

Anka Mrak-Taritaš, dipl. ing. arh., v. r.

40 10.04.2015 Naputak o novčanim kaznama koje izriču građevinski inspektori u provedbi Zakona o građevinskoj inspekciji
### NN 41/2015 (14.4.2015.), Pravilnik o izmjenama i dopunama Pravilnika o obveznom sadržaju idejnog projekta

MINISTARSTVO GRADITELJSTVA I PROSTORNOGA UREĐENJA

838

Na temelju članka 133. stavka 1. Zakona o prostornom uređenju (»Narodne novine«, broj 153/2013) ministrica graditeljstva i prostornoga uređenja, donosi

PRAVILNIK

O IZMJENAMA I DOPUNAMA PRAVILNIKA O OBVEZNOM SADRŽAJU IDEJNOG PROJEKTA

Članak 1.

U Pravilniku o obveznom sadržaju idejnog projekta (»Narodne novine«, broj 55/2014) u članku 18. iza stavka 5. dodaje se stavak 6. koji glasi:

»(6) Osim ispisanog popisa koordinata lomnih točaka, uz idejni projekt prilaže se i elektronički zapis popisa koordinata lomnih točaka i lomne točke iz stavaka 2. i 3. ovoga članka u »gml« formatu na prikladnom nosaču podataka.«.

Članak 2.

U članku 25. riječi: »1. srpnja 2015.« zamjenjuju se riječima: »1. srpnja 2016.«, iza riječi: »postupke« dodaje se riječ: »izdavanja«, a riječi: »koje izdaje ministarstvo nadležno za poslove prostornoga uređenje, odnosno 1. srpnja 2016. godine za postupke lokacijskih dozvola koje izdaje upravno tijelo« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 350-01/15-04/1

Urbroj: 531-01-15-1

Zagreb, 1. travnja 2015.

Ministrica

Anka Mrak-Taritaš, dipl. ing. arh., v. r.
### NN 41/2015 (14.4.2015.), Pravilnik o izmjenama i dopunama Pravilnika o obveznom sadržaju i opremanju projekata građevina

MINISTARSTVO GRADITELJSTVA I PROSTORNOGA UREĐENJA

839

Na temelju članka 66. stavka 3. Zakona o gradnji (»Narodne novine«, broj 153/2013) ministrica graditeljstva i prostornoga uređenja, donosi

PRAVILNIK

O IZMJENAMA I DOPUNAMA PRAVILNIKA O OBVEZNOM SADRŽAJU I OPREMANJU PROJEKATA GRAĐEVINA

Članak 1.

U Pravilniku o obveznom sadržaju i opremanju projekata građevina (»Narodne novine«, broj 64/2014) u članku 45. iza stavka 3. dodaje se stavak 4. koji glasi:

»(4) Glavni projekt zgrade izrađen za potrebe energetske obnove zgrade za koju se ne izdaje akt kojim se odobrava građenje, smatra se izrađenim u skladu s važećim tehničkim propisom kojim se uređuju tehnički zahtjevi u pogledu racionalne uporabe energije i toplinske zaštite u zgradama ako je izrađen u skladu s tehničkim propisom koji je bio na snazi na dan pokretanja postupka javne nabave za energetsku uslugu.«.

Članak 2.

U članku 46. riječi: »1. srpnja 2015.« zamjenjuju se riječima: »1. srpnja 2016.«, iza riječi: »postupke« dodaje se riječ: »izdavanja«, a riječi: » koje izdaje Ministarstvo, odnosno 1. srpnja 2016. godine za postupke građevinskih dozvola koje izdaje upravno tijelo« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 360-01/15-04/6

Urbroj: 531-01-15-1

Zagreb, 1. travnja 2015.

Ministrica

Anka Mrak-Taritaš, dipl. ing. arh., v. r.
### NN 41/2015 (14.4.2015.), Ispravak Pravilnika o načinu ostvarivanja prava na slobodan izbor doktora primarne zdravstvene zaštite

HRVATSKI ZAVOD ZA ZDRAVSTVENO OSIGURANJE

842

Nakon usporedbe s izvornim tekstom utvrđena je pogreška u Pravilniku o načinu ostvarivanja prava na slobodan izbor doktora primarne zdravstvene zaštite koji je objavljen u »Narodnim novinama«, broj 147 od 12. prosinca 2014. godine te se daje

ISPRAVAK

PRAVILNIKA O NAČINU OSTVARIVANJA PRAVA NA SLOBODAN IZBOR DOKTORA PRIMARNE ZDRAVSTVENE ZAŠTITE

U Pravilniku o načinu ostvarivanja prava na slobodan izbor doktora primarne zdravstvene zaštite (»Narodne novine« broj 147/14.)., u članku 9. stavku 5. umjesto riječi: »stavka 1. točke 3.« trebaju stajati riječi: »stavka 1. točaka 2. i 3.«.

Klasa: 025-04/15-01/110

Urbroj: 338-01-01-15-01

Zagreb, 7. travnja 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 41/2015 (14.4.2015.), Ispravak Pravilnika o izmjenama i dopunama Pravilnika o načinu ostvarivanja prava na slobodan izbor doktora medicine i dentalne medicine primarne zdravstvene zaštite

HRVATSKI ZAVOD ZA ZDRAVSTVENO OSIGURANJE

843

Nakon usporedbe s izvornim tekstom utvrđena je pogreška u Pravilniku o izmjeni Pravilnika o načinu ostvarivanja prava na slobodan izbor doktora medicine i dentalne medicine primarne zdravstvene zaštite koji je objavljen u »Narodnim novinama«, broj 17 od 13. veljače 2015. godine te se daje

ISPRAVAK

PRAVILNIKA O IZMJENI PRAVILNIKA O NAČINU OSTVARIVANJA PRAVA NA SLOBODAN IZBOR DOKTORA MEDICINE I DENTALNE MEDICINE PRIMARNE ZDRAVSTVENE ZAŠTITE

U Pravilniku o izmjeni Pravilnika o načinu ostvarivanja prava na slobodan izbor doktora medicine i dentalne medicine primarne zdravstvene zaštite (»Narodne novine«, broj 17/15.) u naslovu umjesto teksta: »Pravilnik o izmjeni Pravilnika o načinu ostvarivanja prava na slobodan izbor doktora medicine i dentalne medicine primarne zdravstvene zaštite« treba stajati tekst: »Pravilnik o izmjeni Pravilnika o načinu ostvarivanja prava na slobodan izbor doktora primarne zdravstvene zaštite«.

U članku 1. umjesto teksta: »U Pravilniku o načinu ostvarivanja prava na slobodan izbor doktora medicine i dentalne medicine primarne zdravstvene zaštite« treba stajati tekst: »U Pravilniku o načinu ostvarivanja prava na slobodan izbor doktora primarne zdravstvene zaštite«.

Klasa: 025-04/15-01/111

Urbroj: 338-01-01-15-01

Zagreb, 7. travnja 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 41/2015 (14.4.2015.), Ispravak Pravilnika o ovlastima, obvezama i načinu rada liječničkih povjerenstava Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

844

Nakon usporedbe s izvornim tekstom utvrđena je pogreška u Pravilniku o ovlastima, obvezama i načinu rada liječničkih povjerenstava Hrvatskog zavoda za zdravstveno osiguranje koji je objavljen u »Narodnim novinama«, broj 8 od 23. siječnja 2015. godine te se daje

ISPRAVAK

PRAVILNIKA O OVLASTIMA, OBVEZAMA I NAČINU RADA LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

U Pravilniku o ovlastima, obvezama i načinu rada liječničkih povjerenstava Hrvatskog zavoda za zdravstveno osiguranje (»Narodne novine«, broj 8/15.), u članku 25. umjesto riječi: »članka 17. stavka 1. točke 6. i 7.« trebaju stajati riječi: »članka 17. stavka 1. točaka 4., 6. i 7.«.

Klasa: 025-04/15-01/112

Urbroj: 338-01-01-15-01

Zagreb, 7. travnja 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 42/2015 (15.4.2015.), Odluka o imenovanju posebne savjetnice Predsjednice Republike Hrvatske za pitanja holokausta

42 15.04.2015 Odluka o imenovanju posebne savjetnice Predsjednice Republike Hrvatske za pitanja holokausta

PREDSJEDNICA REPUBLIKE HRVATSKE

845

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15), donosim

ODLUKU

O IMENOVANJU POSEBNE SAVJETNICE PREDSJEDNICE REPUBLIKE HRVATSKE ZA PITANJA HOLOKAUSTA

NATAŠA JOVIČIĆ imenuje se posebnom savjetnicom Predsjednice Republike Hrvatske za pitanja holokausta.

Ova Odluka stupa na snagu danom donošenja.

Klasa: 080-02/15-01/40
Urbroj: 71-05-03/1-15-1
Zagreb, 8. travnja 2015.

Predsjednica
Republike Hrvatske
Kolinda Grabar-Kitarović, v. r.
### NN 42/2015 (15.4.2015.), Rješenje o razrješenju glavne tajnice Državnog ureda za središnju javnu nabavu

42 15.04.2015 Rješenje o razrješenju glavne tajnice Državnog ureda za središnju javnu nabavu

VLADA REPUBLIKE HRVATSKE

846

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 47. stavka 3. Zakona o sustavu državne uprave (»Narodne novine«, br. 150/2011 i 12/2013) i članka 74.a stavka 1. i stavka 3. točke 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013, 38/2013 i 1/2015), Vlada Republike Hrvatske je na sjednici održanoj 9. travnja 2015. godine donijela

RJEŠENJE

O RAZRJEŠENJU GLAVNE TAJNICE DRŽAVNOG UREDA ZA SREDIŠNJU JAVNU NABAVU

Razrješuje se JOSIPA ČOBANOV položaja glavne tajnice Državnog ureda za središnju javnu nabavu, s danom 14. travnja 2015. godine, na osobni zahtjev.

Klasa: 080-02/15-02/56
Urbroj: 5030115/1-15-02
Zagreb, 9. travnja 2015.

Predsjednik
Zoran Milanović, v. r.
### NN 42/2015 (15.4.2015.), Rješenje o razrješenju sanacijskog upravitelja Klinike za dječje bolesti Zagreb

VLADA REPUBLIKE HRVATSKE

847

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 9. travnja 2015. godine donijela

RJEŠENJE

O RAZRJEŠENJU SANACIJSKOG UPRAVITELJA KLINIKE ZA DJEČJE BOLESTI ZAGREB

Razrješuje se OSMAN KADIĆ dužnosti sanacijskog upravitelja Klinike za dječje bolesti Zagreb, na osobni zahtjev.

Klasa: 080-02/15-02/54

Urbroj: 5030115/1-15-02

Zagreb, 9. travnja 2015.

Predsjednik

Zoran Milanović, v. r.
### NN 42/2015 (15.4.2015.), Rješenje o imenovanju sanacijskog upravitelja Klinike za dječje bolesti Zagreb

VLADA REPUBLIKE HRVATSKE

848

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 9. travnja 2015. godine donijela

RJEŠENJE

O IMENOVANJU SANACIJSKOG UPRAVITELJA KLINIKE ZA DJEČJE BOLESTI ZAGREB

Imenuje se ZORAN BAHTIJAREVIĆ, dr. med., sanacijskim upraviteljem Klinike za dječje bolesti Zagreb.

Klasa: 080-02/15-01/60

Urbroj: 5030115/1-15-02

Zagreb, 9. travnja 2015.

Predsjednik

Zoran Milanović, v. r.
### NN 42/2015 (15.4.2015.), Rješenje o razrješenju predstavnice Vlade Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

VLADA REPUBLIKE HRVATSKE

849

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), a u vezi sa Zakonom o pravnom položaju vjerskih zajednica (»Narodne novine«, broj 83/2002) i Ugovorima između Vlade Republike Hrvatske i crkava, odnosno vjerskih zajednica, o pitanjima od zajedničkog interesa (»Narodne novine«, br. 196/2003, 141/2004 i 4/2012), Vlada Republike Hrvatske je na sjednici održanoj 9. travnja 2015. godine donijela

RJEŠENJE

O RAZRJEŠENJU PREDSTAVNICE VLADE REPUBLIKE HRVATSKE U MJEŠOVITOM POVJERENSTVU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA, ZA PROVEDBU ODREDABA ZAKONA O PRAVNOM POLOŽAJU VJERSKIH ZAJEDNICA I ODREDABA UGOVORA O PITANJIMA OD ZAJEDNIČKOG INTERESA SKLOPLJENIH IZMEĐU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA

Razrješuje se ANKICA NJEŽIĆ dužnosti predstavnice Vlade Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica.

Klasa: 080-02/15-02/55

Urbroj: 5030115/1-15-02

Zagreb, 9. travnja 2015.

Predsjednik

Zoran Milanović, v. r.
### NN 42/2015 (15.4.2015.), Rješenje o imenovanju predstavnika Vlade Republike Hrvatske u Mješovito povjerenstvo Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

VLADA REPUBLIKE HRVATSKE

850

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), a u vezi sa Zakonom o pravnom položaju vjerskih zajednica (»Narodne novine«, broj 83/2002) i Ugovorima između Vlade Republike Hrvatske i crkava, odnosno vjerskih zajednica, o pitanjima od zajedničkog interesa (»Narodne novine«, br. 196/2003, 141/2004 i 4/2012), Vlada Republike Hrvatske je na sjednici održanoj 9. travnja 2015. godine donijela

RJEŠENJE

O IMENOVANJU PREDSTAVNIKA VLADE REPUBLIKE HRVATSKE U MJEŠOVITO POVJERENSTVO VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA, ZA PROVEDBU ODREDABA ZAKONA O PRAVNOM POLOŽAJU VJERSKIH ZAJEDNICA I ODREDABA UGOVORA O PITANJIMA OD ZAJEDNIČKOG INTERESA SKLOPLJENIH IZMEĐU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA

Imenuje se STAŠA SKENŽIĆ predstavnikom Vlade Republike Hrvatske u Mješovitom povjerenstvu Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica.

Klasa: 080-02/15-01/61

Urbroj: 5030115/1-15-02

Zagreb, 9. travnja 2015.

Predsjednik

Zoran Milanović, v. r.
### NN 42/2015 (15.4.2015.), Odluka o prestanku važenja Odluke o određivanju demarkiranih područja u kojima se provode mjere iskorjenjivanja štetnog organizma palminog drvotoča Paysandisia archon (Burmeister, 1880)

MINISTARSTVO POLJOPRIVREDE

853

Na temelju članka 14. stavka 4. Zakona o biljnom zdravstvu (»Narodne novine«, br. 75/2005 i 55/2011) i točke VI. podtočke a) Naredbe o poduzimanju mjera za sprječavanje širenja i suzbijanje palminog drvotoča Paysandisia archon (Burmeister, 1880) (»Narodne novine«, br. 99/2013), ministar poljoprivrede donosi

ODLUKU

O PRESTANKU VAŽENJA ODLUKE O ODREĐIVANJU DEMARKIRANIH PODRUČJA U KOJIMA SE PROVODE MJERE ISKORJENJIVANJA ŠTETNOG ORGANIZMA PALMINOG DRVOTOČA PAYSANDISIA ARCHON (BURMEISTER, 1880)

I.

Danom stupanja na snagu ove Odluke prestaje važiti Odluka o određivanju demarkiranih područja u kojima se provode mjere iskorjenjivanja štetnog organizma palminog drvotoča Paysandisia archon (Burmeister, 1880) (»Narodne novine« br. 128/2013).

II.

Ova Odluka stupa na snagu danom objave u »Narodnim novinama«.

Klasa: 011-01/15-01/37

Urbroj: 525-09/1164-15-1

Zagreb, 2. travnja 2015.

Ministar

Tihomir Jakovina, v. r.
### NN 42/2015 (15.4.2015.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

42 15.04.2015 Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

854

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08, 59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 46/13, 69/13, 89/1, 122/13, 151/13, 61/14, 94/14, 130/14, 152/14 i 26/15) u točki I. briše se broj i riječi:

»257. Ustanova za zdravstvenu skrb Medikol sa sjedištem u Zagrebu, Radnička cesta 80/III«.

U točki I. iza rednog broja 281. dodaje se broj i riječi:

»282. Ustanova za zdravstvenu skrb Medikol sa sjedištem u Zagrebu, Dragutina Mandla 7«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-03-1-1/3-15-108

Zagreb, 27. ožujka 2015.

Ministar
prim. Siniša Varga, dr. med. dent., v. r.
### NN 42/2015 (15.4.2015.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

855

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03, 38/08, 16/11), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11, 87/11, 112/11, 136/11, 148/11, 18/12, 30/1, 55/12, 65/12 i 83/12, 106/12, 113/12, 8/13, 22/13, 35/13, 69/13, 89/13, 151/13, 61/14, 94/14 i 130/14, 152/14 i 26/15) u točki I. briše se broj i riječi:

»100. Ustanova za zdravstvenu skrb Medikol sa sjedištem u Zagrebu, Radnička cesta 80/III«.

Iza broja 123. dodaje se broj i riječi:

»124. Ustanova za zdravstvenu skrb Medikol sa sjedištem u Zagrebu, Dragutina Mandla 7«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-03-1-1/3-15-119

Zagreb, 27. ožujka 2015.

Ministar

prim. Siniša Varga, dr. med. dent., v. r.
### NN 42/2015 (15.4.2015.), Dopuna Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga

MINISTARSTVO ZDRAVLJA

856

Na temelju članka 2. stavka 2. Zakona o suzbijanju zlouporabe droga (»Narodne novine«, broj 107/2001, 87/2002, 163/2003, 141/2004, 40/2007, 149/2009 i 84/2011) ministar zdravlja donosi

DOPUNU POPISA

DROGA, PSIHOTROPNIH TVARI I BILJAKA IZ KOJIH SE MOŽE DOBITI DROGA TE TVARI KOJE SE MOGU UPORABITI ZA IZRADU DROGA

I.

U točki I. Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga (»Narodne novine«, broj 156/2014) u podtočki 1. Popis droga i biljaka iz kojih se može dobiti droga, Dio I., Odjeljak 1. Droge sukladno Popisu 1. Jedinstvene konvencije UN-a o drogama iz 1961., iza retka:

|  |  |  |  |
| --- | --- | --- | --- |
| alfacetilmetadol | Alphacetylmethadol | α-3-acetoksi-6-dimetilamino-4,4-difenilheptan | α-3-acetoxy-6-dimethylamino-4,4-diphenylheptane |

dodaje se novi redak koji glasi:

|  |  |  |  |
| --- | --- | --- | --- |
| AH-7921 | AH-7921 | 3,4-diklor-N-{[1-(dimetilamino) cikloheksil]metil}benzamid | 3,4-dichloro-N-{[1-(dimethylamino) cyclohexyl]methyl}benzamide |

II.

Ovom se Dopunom Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga u pravni poredak Republike Hrvatske prenosi:

– Provedbena odluka Vijeća od 25. rujna 2014. o podvrgavanju tvari 4-jodo-2,5-dimetoksi-N-(2-metoksibenzil)fenetilamina (251-NBOMe), 3,4-dikloro-N-[[1-(dimetilamino)cikloheksil]metil]benzamida (AH-7921), 3,4-metilendioksipirovalerona (MDPV) i 2-(3-metoksifenil)-2-(etilamino) cikloheksanona (metoksetamin) kontrolnim mjerama (2014/688/EU) SL L 287, 1. 10. 2014., str. 22. – 26.

III.

Ova Dopuna Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga stupa na snagu prvoga dana od dana objave u »Narodnim novinama«.

Klasa: 011-02/15-04/19

Urbroj: 534-02-1-1/2-15-01

Zagreb, 30. ožujka 2015.

Ministar

prim. Siniša Varga, dr. med. dent., v. r.

42 15.04.2015 Dopuna Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga
### NN 42/2015 (15.4.2015.), Indeks proizvođačkih cijena industrijskih proizvoda na domaćem tržištu u ožujku 2015.

DRŽAVNI ZAVOD ZA STATISTIKU

861

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2015.

Indeks proizvođačkih cijena industrijskih proizvoda na domaćem tržištu 2015. u odnosu na veljaču 2015. iznosi 101,2.

Klasa: 954-02/15-01/01

Ubroj: 555-06-03-03-15-04

Zagreb, 10. travnja 2015.

Ravnatelj

Mirko Krištof, v. r.

42 15.04.2015 Indeks proizvođačkih cijena industrijskih proizvoda na domaćem tržištu u ožujku 2015.
### NN 43/2015 (17.4.2015.), Odluka o opozivu izvanrednog i opunomoćenog veleposlanika Republike Hrvatske u Kraljevini Norveškoj, sa sjedištem u Oslu

43 17.04.2015 Odluka o opozivu izvanrednog i opunomoćenog veleposlanika Republike Hrvatske u Kraljevini Norveškoj, sa sjedištem u Oslu

PREDSJEDNICA REPUBLIKE HRVATSKE

862

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/14, urbroj: 5030115/1-15-08 od 8. travnja 2015., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mario Horvatić opoziva se dužnosti izvanrednog i opunomoćenog veleposlanika Republike Hrvatske u Kraljevini Norveškoj, sa sjedištem u Oslu.

Ova Odluka stupa na snagu 30. lipnja 2015. godine.

Klasa: 018-07/15-02/15

Urbroj: 71-05-03/1-15-2

Zagreb, 10. travnja 2015.

Predsjednica
Republike Hrvatske
Kolinda Grabar-Kitarović, v. r.
### NN 43/2015 (17.4.2015.), Odluka o osnivanju Veleposlanstva Republike Hrvatske u Državi Kuvajtu, sa sjedištem u Kuvajtu

PREDSJEDNICA REPUBLIKE HRVATSKE

863

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 10. stavka 5. i članka 17. Zakona o vanjskim poslovima (»Narodne novine«, broj 48/96, 72/13 i 127/13), točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/15-05/04, urbroj: 50301-21/21-15-5 od 3. travnja 2015., donosim

ODLUKU

O OSNIVANJU VELEPOSLANSTVA REPUBLIKE HRVATSKE U DRŽAVI KUVAJTU, SA SJEDIŠTEM U KUVAJTU

Osniva se Veleposlanstvo Republike Hrvatske u Državi Kuvajtu, sa sjedištem u Kuvajtu, na čelu s izvanrednim i opunomoćenim veleposlanikom.

Ova Odluka stupa na snagu danom donošenja.

Klasa: 018-07/15-01/02

Urbroj: 71-05-03/1-15-2

Zagreb, 10. travnja 2015.

Predsjednica

Republike Hrvatske

Kolinda Grabar-Kitarović, v. r.